Θεοβάλδος Α΄ του Μπαρ

Ο Θεοβάλδος, γαλλ.: Thibaut/Thibauld de Bar, αγγλ.: Theobald Ι (π.1158 - 13 Φεβρουαρίου 1214) από τον Οίκο του Μονμπελιάρ (Montbéliard) ήταν κόμης του Μπαρ από το 1190 μέχρι το τέλος του και κόμης του Λουξεμβούργου από το 1197 μέχρι το τέλος του.

Βιογραφία 
Ήταν ο δευτερότοκος γιος του Ρενώ/Ρεζινάλντ Β΄ κόμη του Μπαρ και της Αγνής τοων Μπλουά, κόρης του Θεοβάλδου Β΄ κόμη της Καμπανίας.  Έγινε κόμης, όταν ο πρωτότοκος αδελφός του Ερρίκος Α΄ σκοτώθηκε στην πολιορκία της Άκρας. 

Μετά τον τρίτο γάμο του προσπάθησε να ανακτήσει τα εδάφη της συζύγου του στο Λουξεμβούργο, τον Ντυρμπυί και το Λαρός με την έγκριση του Φίλιππου δούκα της Σουαβίας.  Έτσι ο Θεοβάλδος Α΄ πολιόρκησε το κάστρο του Ναμύρ, με αποτέλεσμα να πραγματοποιηθεί ένα συνέδριο, στο οποίο ο Φίλιππος Α΄ κόμης του Ναμύρ και ο αδελφός του Βαλδουίνος Θ΄ κόμης της Φλάνδρας (και ΣΤ΄  του Αινώ) παραιτήθηκαν από τα αμφισβητούμενα εδάφη του Λουξεμβούργου, του Ντυρμπυί και του Λαρός.  Η συνθήκη του Ντινάν, που υπογράφηκε στις 6 Ιουλίου 1199 στο Σαιν Μεντάρντ, επισημοποίησε την παραίτηση. 

Κατά τη διάρκεια της Σταυροφορίας κατά των Αλβιγινών ο Θεοβάλδος Α΄ οδήγησε έναν στρατό, για να ενισχύσει τον Σίμωνα Ε΄ κύριο του Μονφόρ στην πολιορκία της Τουλούζης τον Ιούνιο του 1211. 

Μετά το τέλος του το 1214, ο μεγαλύτερος γιος του Ερρίκος Β΄ (από τον δεύτερο γάμο του) τον διαδέχτηκε ως κόμης. Η μεγαλύτερη κόρη του Αγνή (από τον πρώτο του γάμο) παντρεύτηκε τον Φρειδερίκο Β΄ δούκα της Λωρραίνης. Τα εδάφη τού στο Λουξεμβούργο επανήλθαν στον Βάλεραν Γ΄ δούκα του Λίμπουργκ, όταν νυμφεύτηκε τη χήρα του Θεοβάλδου Α΄, την Ερμεσίνδη του Ναμύρ.  Ο Θεοβάλδος τάφηκε στο Σαιν Μιχιέλ.

Oικογένεια
Νυμφεύτηκε τρεις φορές. Το 1176 νυμφεύτηκε τη Λωρέτ του Λουν (Loon, de Looz), κόρη του Λουδοβίκου Α΄ κόμη του Λουν και της Αγνής του Μετς. Είχαν μία κόρη. Έπειτα νυμφεύτηκε τον Eρμεσίνδη του Μπαρ-συρ-Σεν, κόρη του Γκυ Β΄ του Μπριέν και της Πετρινίλ ντε Σασεναί, γύρω στο 1189.  Είχαν έναν γιο και δύο κόρες. Ο Θεοβάλδος και η Ερμεσίνδη διαζεύχθηκαν γύρω στο 1195.  Στη συνέχεια, νυμφεύτηκε την Eρμεσίνδη των Ναμύρ, κόρη και διάδοχο του Ερρίκου Δ΄ κόμη του Λουξεμβούργου και της Αγνής του Γκέλντερς το 1197. Είχαν δύο γιους και τρεις κόρες.

Παιδιά από το γάμο του με τη Λωρέτ του Λουν (Loon, Looz):
 Αγνή (Τομαζία) (1177 - 19 Ιουνίου 1226), , κυρία του Αμάνς, του Λονγκουί και του Στεναί, παντρεύτηκε τον Φρειδερίκο Β΄ δούκα της Λωρραίνης.

Παιδιά από τον γάμο του με τον Ερμεσίνδα (Iσαβέλλα) του Μπαρ-συρ-Σεν:
 Αγνή Β΄ (απεβ. 1225), παντρεύτηκε τον Ούγο κύριο του Σατιγιόν. 
 Ερρίκος Β΄ κόμης του Μπαρ, (1190 - 13 Νοεμβρίου 1239),  παντρεύτηκε τη Φίλιππα του Ντρέ.
 Mαργαρίτα (1192 - μετά το 1259), παντρεύτηκε τον Ερρίκο φον Ζαλμ, κύριο του Βιβιέρ.

Παιδιά από τον γάμο του με την Ερμεσίνδη των Ναμύρ κόμισσα του Λουξεμβούργου: 
 Mαργαρίτα (Ιουλ 1270), παντρεύτηκε πρώτα τον Ούγο Γ΄ κόμη του Βωντεμόν, και μετά τον Ερρίκο ντε Νταμπιέρ κύριο του Μπουά.
 Ελισάβετ (απεβ. από 11 Απριλίου έως 1 Αυγούστου 1262), παντρεύτηκε τον Βάλεραν των Λίμπουργκ, κύριο του Φωκεμόν και Μονζουά.
 Ερρίκος απεβ. 1214), κύριος του Μπριγιέ, Αρανσύ και Μαρβίλ.
 Ρενώ (απεβ. Φεβρουάριο 1214).
 άγνωστη κόρη (απεβ. πριν τις 12 Φεβρουαρίου 1214).

Σημειώσεις

Bιβλιογραφικές αναφορές 
 
 
 
 
 
 
 

Οίκος του Μονμπελιάρ